Doktorantkinja Marta Loc osvaja šestu nagradu (dve idividualne i četiri timske)

Marta Loc, studentkinja doktorskih studija Poljoprivrednog fakulteta, u timu sa Vanjom Vlajkov i Jelenom Tanasić, studentkinjama doktorskih studija Tehnološkog fakulteta u Novom Sadu, odnela je pobedu na finalu Takmičenja za najbolju poslovnu ideju Univerziteta u Novom Sadu, održanom u sredu, 29. januara, 2020. godine u zgradi Rektorata Univerziteta.

Mentor Marte Loc je doc. dr Mila Grahovac sa Poljoprivrednog fakulteta, a mentori Vanje Vlajkov i Jelene Tanasić su prof. dr Jovana Grahovac i doc. dr Ivan Ristić sa Tehnoloskog fakulteta.

Takmicenje je organizovano od strane Univerziteta u Novom Sadu i Poslovnog inkubatora Novi Sad, uz saradnju Univerziteta u Segedinu u okviru ikNNow projekta prekogranične saradnje Mađarske i Srbije HUSRB/1602/41/0158.

Ideja o mikrobiološkom đubrivu unapređene formulacije na bazi biopolimera na čijem razvoju ovaj tim radi je višestruko nagrađivana u proteklom periodu i teži da uskoro postane uspešan start-up.

Novosadsko finale je uspešno završeno, a takmičare očekuje i veliko superfinale koje će se održati na proleće na Univerzitetu u Segedinu.